SANDVIK COROMANT Grooving Insert, 0.157" W, Neutral Cutting, 40 Seat, N151.3 4G 2135 - 4UVC5|N151.3-400-40-4G 2135 - Grainger
Grooving Insert, 0.157" W, Neutral Cutting, 40 Seat, N151.3 4G 2135
Item # 4UVC5
Mfr. Model # N151.3-400-40-4G 2135
ANSI Number N151.3-400-40-4G 2135
ISO Number N151.3-400-40-4G 2135 Verbandkansellasie as deel van die oordragproses - Jou Geld | Solidariteit WêreldJou Geld | Solidariteit Wêreld
Verbandkansellasie as deel van die oordragproses
Eiendomverkopers verstaan dikwels nie die verbandkansellasieproses nie. Kansellasie vind plaas wanneer jou verbandhouer (gewoonlik ŉ finansiële instelling) ŉ versoek om die lening te kanselleer van ŉ prokureur ontvang. As die eiendom eers verkoop is, sal jou oordragprokureur aan jou verbandhouer opdrag gee om jou huislening te kanselleer.
Gee jou bank 90 dae kennis van beëindiging
Onthou ─ jy moet jou verbandhouer of bank in kennis stel voor die werklike verkoop van jou huis. Die beste tyd is dikwels om kennis te gee sodra jy jou huis in die mark sit omdat 90 dae kennis die norm is vir banke om ŉ verband te kanselleer en indien die verband voor die 90-dae-kennistydperk gekanselleer word, sal ŉ bedrag vir vroeë beëindiging heelwaarskynlik gehef word.
In normale omstandighede word ŉ verband gekanselleer óf wanneer die huislening opbetaal is óf wanneer die eiendom verkoop word. Die kansellasieprokureur sal toestemming vir die kansellasie verkry van die bank wat die verkoper se verband hou.
Indiening by ŉ aktekantoor Sodra die aanvanklike dokumentasie onderteken en die koste betaal is, word die oordrag-, nuwe verband- en kansellasieverbanddokumente sowel as die klaringsertifikate vir erfbelasting deur die aangewese prokureurs vir indiening by die betrokke aktekantoor voorberei. Die pakkie verband- en eiendomsoordragdokumente word formeel deur die ondersoekers by die akteregistrasiekantoor ondersoek.
Indien alles korrek voorberei is en daar geen afkeurings is nie, gaan die dokumente gewoonlik na die assistentregistrateur en as alles in orde is, sal hulle op die regte tyd opkom vir die voorbereidingsfase, waar hulle aan elke prokureur vir die verwydering van aantekeninge uitgereik sal word, en dan na die registrasiefase sal aanbeweeg.
Daar is baie kontroles in hierdie proses en dit neem gewoonlik twee tot drie weke vir die onderskeie ondersoekers en assistentregistrateurs om alles te kontroleer, na te gaan, te ondersoek en voor te berei en vir die toesighoudende prokureurs om die dokumente te kontroleer voordat hulle gereed is vir registrasie.
Op hierdie stadium moet die koper van die eiendom die balans van die koopprys gereed en beskikbaar hê en die finansiële instelling en/of bank se prokureurs sal seker maak dat die nodige verbandbedrag beskikbaar is. As die koper om watter rede ook al nie die nodige fondse beskikbaar kan stel nie, sal die oordragprokureur oordrag uitstel. Dit mag vir ŉ maksimum van net drie (3) tot vier (4) dae uitgestel word of anders word die aktes afgekeur en die hele indienproses begin van voor af.
Die koper kan dan onder termyn geplaas word en sewe (7) dae skriftelike kennis kry om hierdie wanprestasie reg te stel. In normale omstandighede is dit beter om ongeveer 3 maande vir die registrasie en oordrag van die verband toe te laat.
Gaan deur ons artikels en verduidelikings van die oordrag van eiendom, hoe om verbandvoorafgoedkeuring te kry, hoe verbande geregistreer word, veranderings in hereregte, en vrae wat dikwels deur eiendomsverkopers gevra word.
Tersaaklike inligting en artikels:
Proses vir die oordrag van eiendom
Die koop van bankeiendom
Die koop van deeltiteleiendom